open-index/open-wikipedia-markdown huggingface dataset:
Sokrates Scholastikos

**Sokrates Scholastikos** ( tiež ; * okolo roku 380, Konštantínpol† okolo roku 440) bol neskoroantický cirkevný historik. Je autorom sedemzväzkového diela *Cirkevné dejiny* (, ).

Sokrates bol konštantínopolský právnik. Jeho učiteľmi boli Helladios a gramatik Ammonios. Teologicky ho ovplyvnil Órigenes, ktorý bol už vtedy považovaný za nepríliš ortodoxného teológa. Možno preto neskôr dokázal nájsť určité pochopenie pre rôzne heretické názory (napr. Novaciánove), avšak bez toho, že by opustil ortodoxnú vieru.

Svoje *Cirkevné dejiny* chápal ako akési pokračovanie dejepisných diel Eusébia Cézarejského. Usilujú sa o nestranný a chronologický popis obdobia medzi rokmi 305439. Sokrates pri ich písaní čerpal z cirkevnohistorických prác Eusébia Cézarejského, Rufina z Aquileia, Gelasia z Cézarey, Flavia Eutropia, Atanáza Alexandrijského a Gregora Naziánskeho. Cenné zdroje informácií predstavovali tiež najrôznejšie úradné listiny, správy, listy jednotlivých biskupov, akty koncilov, Kronika Konštantínpolu a pod. V neposlednom rade sa opieral aj o ústne svedectvá a vlastné zážitky.

Podľa dostupných materiálov je zrejmé, že Sokrates počas svojho života raz *Cirkevné dejiny* prepracoval. Pôvodná verzia sa zachovala len v arménskych fragmentoch, prepracovaná definitívna verzia sa zachovala kompletná v gréckom jazyku.

*Cirkevné dejiny* sú mimoriadne dôležitým historickým prameňom pre obdobie 4. a začiatku 5. storočia. Vo svojich dielach sa o ne opierali aj ďalší autori ako Sozomenus, Teodor Lektor či Epifánius.

## Literatúra
* BÄBLER, Balbina -  NESSELRATH, Heinz-Günther. *Die Welt des Sokrates von Konstantinopel*. München, Leipzig: K. G. Saur Verlag, 2001. ISBN 3-598-73003-9.
* LEPPIN, Hartmut. *Von Constantin dem Großen zu Theodosius II. Das christliche Kaisertum bei den Kirchenhistorikern Socrates, Sozomenus und Theodoret*. Göttingen, 1996.
* LEPPIN, Hartmut. *The Church Historians: Socrates, Sozomenus, and Theodoretus*. In: MARASCO, Gabriele. *Greek & Roman Historiography in Late Antiquity. Fourth to sixth century A. D.* Leiden, 2003. S. 219–254.
* NUFFELEN, Peter van. *Un héritage de paix et de piété. Étude sur les Histoires ecclésiastiques de Socrate et Sozomène*. Leuven, 2005.
* URBAINCZYK, Theresa. *Socrates of Constantinople: Historian of Church and State*. Ann Arbor (Michigan): University of Michigan Press, 1997. ISBN 0-47210737-2.
* WALLRAFF, Martin, *Der Kirchenhistoriker Sokrates. Untersuchungen zu Geschichtsdarstellung, Methode und Person*. Göttingen: Vandenhoeck & Ruprecht, 1997. ISBN 3-525-55176-2.
* HANSEN, Günther Christian. *Sokrates: Kirchengeschichte*. Berlin: Akademie Verlag, 1995. ISBN 3-05-002546-8. 

## Externé Odkazy
* Sokrates Scholastikos: Cirkevné dejiny  (www.fatym.com; preložil Josef Novák; čeština)
* http://www.documentacatholicaomnia.eu - Sokrates Scholastikos: Cirkevné dejiny (anglicky, grécky)
* http://www.unifr.ch/bkv/awerk.htm Knižnica diel cirkevných otcov (nemecky)

## Zdroj

Kategória:Byzantskí historici
Kategória:Cirkevní historici
Kategória:Narodenia v 4. storočí
Kategória:Úmrtia v 5. storočí
Shirley Basseyová

**Dame Shirley Veronica Bassey**, DBE (* 8. január 1937, Cardiff, Wales, Spojené kráľovstvo) je waleská speváčka.

Svoju profesionálnu kariéru začala v roku 1953, kedy spievala vo varietnom predstavení *Memories of Jolson*. Svoj prvý album nazvaný *Born to Sing the Blues* vydala v roku 1957 na značke *Philips Records*, nasledovalo viac než tridsať ďalších albumov. Nahrala titulné piesne pre tri filmy o Jamesovi Bondovi, konkrétne *[[James Bond: Goldfinger|Goldfinger]]* (1964), *Diamanty sú večné* (1971) a *Moonraker* (1979). 

V januári 1959 sa stala prvou waleskou umeleckou osobnosťou so singlom na 1. mieste britskej Top 10.

V roku 1977 získala Brit Award ako najlepšia britská speváčka za posledných 25 rokov. Je tiež označovaná ako „jedna z najpopulárnejších britských speváčok druhej polovice 20. storočia“.

V roku 1999 získala Rad britského impéria.

## Referencie


## Iné projekty

## Externé odkazy
* Oficiálna stránka
* Shirley Bassey na Allmusic
* 

## Zdroj

Kategória:Waleské popové speváčky
Kategória:Držitelia Radu britského impéria
Kategória:Držitelia ceny Brit Award
Kategória:Waleské osobnosti nigérijského pôvodu
Kategória:Osobnosti z Cardiffu
Kategória:Interpreti hlavných skladieb k Jamesovi Bondovi
Most Čadečka

**Most Čadečka** je diaľničný most na diaľnici D3, vybudovaný cez hlboké údolie potoka Čadečka na hranici obcí Čierne a Skalité v okrese Čadca. Most bol vybudovaný v rokoch 2013 – 2017 združením spoločností VÁHOSTAV – SK, Doprastav, Strabag a Metrostav, generálnym zhotoviteľom mosta bola spoločnosť Strabag, s.r.o. So svojou dĺžkou 690 m je najdlhším mostom a s výškou 64 m nad najnižším bodom údolia je druhým najvyšším mostom na stavebnom úseku Svrčinovec – Skalité a zároveň na Slovensku, hneď po moste Valy. Vzhľadom na nízke predpokladané intenzity je zatiaľ postavený len pre jeden jazdný pás s obojsmernou premávkou, po kapacitnom naplnení polprofilu sa plánuje dobudovať aj súbežný most pre druhý jazdný pás.

## Opis
Most je ako deväťpoľový most so spriahnutou, oceľovo-betónovou konštrukciou o rozpätí 53+59+81+4x87+75+64 m. Nosnú konštrukciu tvorí dvojica zváraných a navzájom poprepájaných oceľových nosníkov, na ktoré sa dodatočne vybetónovala železobetónová mostovka. Oceľová časť konštrukcie sa zvárala za oporami a na definitívnu pozíciu bola postupne vysunutá. Vzhľadom na to, že most sa nachádza v oblúku a v prechodnici (teda nemá konštantné smerové zakrivenie), vysúvalo sa spoza oboch opôr, väčšina konštrukcie bola vysunutá spoza západnej opory. Po dokončení hlavnej, oceľovej časti, bola zhotovená spriahajúca betónová doska, ktorá je z oceľovou časťou prepojená pomocou tzv. tŕňov.

## Referencie

Kategória:Diaľničné mosty na Slovensku
Kategória:Diaľnica D3 (Slovensko)
Kategória:Doprava v okrese Čadca
Kategória:Stavby v okrese Čadca
Kategória:Čierne
Kategória:Skalité
Švařec II

**Švařec II** je prírodná pamiatka ev. č. 5309 neďaleko obce Koroužné v okrese Žďár nad Sázavou v nadmorskej výške 415 - 490 metrov. Oblasť spravuje AOPK Havlíčkův Brod.

## Ochrana
Dôvodom ochrany je uchovanie prírodovedecky cenného územia s výskytom mnohých chránených a ohrozených druhov rastlín a živočíchov, najmä vlhkomilných - vstavačovité, borievky, pokruta jesenného, zo živočíchov skokana zeleného, ropuchy bradavičnatej, mloka bodkovaného a ochrany minerálov - tzv. Heřmanovských gulí.

## Fotogaléria

File:Přírodní památka Švařec II, okres Žďár nad Sázavou.jpg|Značenie v lese
File:Přírodní památka Švařec II, okres Žďár nad Sázavou (02).jpg
File:Přírodní památka Švařec II, okres Žďár nad Sázavou (03).jpg


## Referencie


## Pozri aj
* Zoznam chránených území v okrese Žďár nad Sázavou

## Iné projekty

## Externé odkazy
* Kultúrne a prírodné dedičstvo Kraja Vysočina 
* Vyhláška ONV Žďár nad Sázavou, ktorou sa určujú chránené prírodné výtvory

## Zdroj

Kategória:Chránené územia v okrese Žďár nad Sázavou
Kategória:Hornosvratecká vrchovina
Kategória:Územia európskeho významu v Česku
Suché kopce

**Suché kopce** je prírodná pamiatka ev. č. 1279 neďaleko obce Vojnův Městec v okrese Žďár nad Sázavou v nadmorskej výške 646 - 678 metrov. Oblasť spravuje AOPK ČR CHKO Žďárské vrchy.

## Ochrana
Predmetom ochrany sú vlhké lúky prechádzajúce vo vresovisko s radom významných druhov.

## Galéria

Přírodní památka Suché kopce 08.jpg|Prírodná pamiatka Suché kopce
Přírodní památka Suché kopce 26.jpg
Přírodní památka Suché kopce 44.jpg


## Referencie


## Pozri aj
* Zoznam chránených území v okrese Žďár nad Sázavou

## Iné projekty

## Externé odkazy
* BioLib.cz
* Kultúrne a prírodné dedičstvo Kraja Vysočina 
* Suché kopce na Ochranaprirody.cz 

## Zdroj

Kategória:Chránené územia v okrese Žďár nad Sázavou
Kategória:Lúky v Česku
Kategória:Chránená krajinná oblasť Žďárské vrchy
Kategória:Územia európskeho významu v Česku
Olšoveček

**Olšoveček** je prírodná pamiatka ev. č. 1445 neďaleko obce Veľká Bíteš v okrese Žďár nad Sázavou v nadmorskej výške 492 - 518 metrov. Oblasť spravuje AOPK ČR.

## Ochrana
Predmetom ochrany sú vodné a mokraďové biotopy s výskytom zvlášť chránených druhov organizmov.

## Referencie


## Pozri aj
* Zoznam chránených území v okrese Žďár nad Sázavou

## Externé odkazy
* BioLib.cz
* Kultúrne a prírodné dedičstvo Kraja Vysočina 

## Zdroj

Kategória:Chránené územia v okrese Žďár nad Sázavou
Kategória:Mokrade v Česku
Kategória:Povodie Oslavy
Kategória:Českomoravská vrchovina
LG G4c

náhľad|LG G4c

**LG G4c** je androidový smartfón, ktorý vyrába spoločnosť LG Electronics. Predstavený bol v máji a uvedený v júni 2015.

Obsahuje LCD displej s uhlopriečkou 5 palcov a rozlíšením 720 x 1280 s bodovou hustotou 294 ppi a operačný systém Android 5.0.2 aktualizovateľný na 6.0.1. 

Použitý čipset je Qualcomm MSM8916 Snapdragon 410, procesor Quad-core 1.2/1.3 GHz Cortex-A53 a grafický procesor je Adreno 306. Kapacita vnútorného úložiska je 8 GB, rozšíriteľné pomocou microSD karty do 256 GB a pamäť RAM je 1 GB. Primárna kamera má 8 MP, sekundárna 5 MP.

Batéria je odnímateľná Li-Ion s kapacitou 2540 mAh.

## Referencie

## Zdroj
* gsmarena

Kategória:Mobilné telefóny LG
LG G3 Screen

**LG G3 Screen** je androidový phablet, ktorý vyrába spoločnosť LG Electronics. Predstavený bol v októbri a uvedený v decembri 2014.

Obsahuje LCD displej s uhlopriečkou 5,9 palca a rozlíšením 1080 x 1920 bodov s bodovou hustotou 373 ppi. Operačný systém je použitý Android 4.4.4.

Používa systém na čipe LG Nuclun s procesorom Octa-core (4x1,5 GHz CortexP-A15 a 4x1,2 GHz Cortex-A7), kapacita úložiska je 32 GB, rozšíriteľné microSD kartou do 32 GB a pamäť RAM je 2 GB.

Primárna kamera má 13 MP, sekundárna 2,1 MP. Batéria je odnímatená Li-Ion s kapacitou 3000 mAh.

## Referencie

## Zdroj
* gsmarena

Kategória:Mobilné telefóny LG
Alik Sakharov

**Alik Sakharov** (; * 17. máj 1959, Taškent, ZSSR) je kameraman a režisér pôsobiaci v USA.

## Kariéra
V roku 1985 Sakharov nakrútil dokument *The Russian Touch*. Ako kameraman pôsobil neskôr aj na nakrúcaní niekoľkých filmov. Od roku 1999 do 2007 bol jedným z dvoch hlavných kameramanov seriálu *[[Sopranovci]]*, nakrútil približne polovicu častí, vrátane prvej a poslednej. Ako kameraman pracoval aj na seriáli *[[Rím (televízny seriál)|Rím]]*. V roku 2011 bol zvolený ako kameraman 4 častí prvej série populárneho fantasy seriálu *[[Game of Thrones]]*, v ďalších troch sériach pôsobil ako režisér. Zrežíroval aj niekoľko častí seriálov *Marco Polo*, *[[Čierne vlajky]]* a nadchádzajúcej piatej série *[[House of Cards (seriál USA)|House of Cards]]*.

## Vybraná filmografia
### Kameraman

### Režisér

## Referencie


## Externé odkazy
* 
* 

Kategória:Televízni režiséri USA
Kategória:Kameramani USA
Kategória:Osobnosti z Taškentu
LG G5 SE

**LG G5 SE** je androidový smartfón, ktorý vyrába spoločnosť LG Electronics. Predstavený bol v apríli a uvedený v júli 2015.

Obsahuje LCD displej s uhlopriečkou 5,3 palcov s rozlíšením 1440 x 2560 bodov s bodovou hustotou 554 ppi a operačný systém Android 6.0.1.

Používa čipset Qualcomm MSM8976 Snapdragon 652 s procesorom Octa-core (4x1,8 GHz Cortex-A72 & 4x1,2 GHz Cortex-A53) a grafický procesor Adreno 510. Kapacita vnútorného úložiska je 32 GB, je rozšíriteľné microSD kartou do 256 GB a pamäť RAM je 3 GB. Primárna kamera je duálna 16+8 MP, sekundárna má 8 MP.

Batéria je odnímateľná Li-Ion s kapacitou 2800 mAh.

## Referencie

## Zdroj
* gsmarena

Kategória:Mobilné telefóny LG
LG G4 Stylus

náhľad|LG G4 Stylus

**LG G4 Stylus** je androidový smartfón, ktorý vyrába spoločnosť LG Electronics. Predstavený bol v apríli a uvedený v máji 2015.

Obsahuje LCD displej s uhlopriečkou 5,7 palcov a rozlíšením 720 x 1280 bodov s bodovou hustotou 258 ppi a operačný systém Android 5.0 aktualizovateľný na 5.1. 

Používa čipset v závislosti od verzie Qualcomm MSM8916 Snapdragon 410 alebo Mediatek MT6592M s procesorom Quad-core 1,2 GHz Cortex-A53 alebo Octa-core 1,4 GHz Cortex-A7 a grafický procesor Adreno 306 alebo Mali-450MP4. 

Kapacita vnútorného úložiska je buď 8 alebo 16 GB, rozšíriteľné microSD kartou do 256 GB a kapacita pamäte RAM je 1 alebo 2 GB. Primárna kamera má 13 alebo 8 MP, sekundárna má rozlíšenie 5 MP. 

Batéria je odnímateľná typu Li-Ion s kapacitou 3000 mAh.

## Referencie

## Zdroj
* gsmarena

Kategória:Mobilné telefóny LG
LG G4 Beat

náhľad|LG G4 Beat

**LG G4 Beat** je androidový smartfón, ktorý vyrába spoločnosť LG Electronics. Predstavený bol v júli a uvedený v auguste 2015.

Obsahuje LCD displej s uhlopriečkou 5,2 palcov s rozlíšením 1080 x 1920 bodov s bodovou hustotou 423 ppi a operačný systém Android 5.1.1.

Poháňa ho čipset Qualcomm MSM8939 Snapdragon 615 s procesorom Octa-core (4x1,5 GHz Cortex-A53 & 4x1,0 GHz Cortex-A53) a grafický procesor Adreno 405. Kapacita vnútorného úložiska je 8 GB, rozšíriteľného microSD kartou do 32 GB a 1,5 GB RAM. Primárna kamera má 8 alebo 13 MP a sekundárna 5 MP. Batéria je odnímateľná Li-Ion s kapacitou 2300 mAh.

## Referencie

## Zdroj
* gsmarena

Kategória:Mobilné telefóny LG
Január 2017

## Udalosti

## Úmrtia
* 3. január – Igor Petrovič Volk, ruský pilot a kozmonaut (* 1937)
* 7. január – Mário Soares, portugalský premiér a prezident (* 1924)
* 8. január – Alí Akbar Hášimí Rafsandžání, iránsky prezident (* 1934)
* 9. január – Zygmunt Bauman, poľsko-britský sociológ (* 1925)
* 10. január – Roman Herzog, nemecký právnik a prezident (* 1934)
* 10. január – Oliver Smithies, americký genetik britského pôvodu, nositeľ Nobelovej ceny za fyziológiu alebo medicínu (* 1925)
* 13. január – Mark Fisher, britský spisovateľ, kritik, teoretik kultúry, filozof a pedagóg (* 1968)
* 13. január – Štefan Vašek, československý a slovenský špeciálny pedagóg, vysokoškolský učiteľ, zakladateľ a spolutvorca koncepcie špeciálnej pedagogiky v Česku a na Slovensku (* 1936)
* 15. január – Hana Kostolanská, slovenská rozhlasová herečka (* 1928)
* 15. január – Jimmy Snuka, fidžijský wrestler a herec (* 1943)
* 16. január – Milan Adamčiak, slovenský konceptuálny umelec, autor vizuálnej poézie, hudobník, skladateľ a muzikológ (* 1946)
* 16. január – Eugene Andrew Cernan, americký astronaut (* 1934)
* 16. január – Fero Hora, slovenský dídžej a moderátor (* 1948)
* 16. január – Jiří Navrátil, český prekladateľ, publicista a skaut (* 1923)
* 18. január – Peter Abrahams, juhoafrický spisovateľ (* 1919)
* 18. január – Zdena Gruberová, slovenská herečka (* 1933)
* 19. január – Miguel Ferrer, americký herec (* 1955)
* 25. január – John Hurt, britský herec (* 1940)
* 25. január – Mary Tyler Mooreová, americká herečka (* 1936)
* 27. január – Ján Kobezda, slovenský hokejista a tréner (* 1975)
* 27. január – Emmanuelle Riva, francúzska herečka (* 1927)
* 27. január – Igor Šramka, slovenský futbalový rozhodca (* 1959)
* 28. január – John Norman Mather, americký matematik a profesor na Princetonskej univerzite (* 1942)
* 29. január – Juraj Andričík, slovenský básnik, prekladateľ a rozhlasový redaktor (* 1937)
* 31. január – John Wetton, britský rockový hudobník (* 1949)

## Referencie
Marec 2017

## Udalosti

## Úmrtia
* 4. marec – Ladislav Drozdík, slovenský arabista a semitista (* 1930)
* 7. marec – Hans Georg Dehmelt, nemecko-americký fyzik, nositeľ Nobelovej ceny (* 1922)
* 8. marec – George Andrew Olah, americký chemik (* 1927)
* 17. marec – Derek Walcott, spisovateľ zo Svätej Lucie, nositeľ Nobelovej ceny (* 1930)
* 18. marec – Róbert Beňo, slovenský moderátor a politik (* 1962)
* 18. marec – Chuck Berry, americký spevák, gitarista a skladateľ (* 1926)
* 18. marec – Petra Štrelingerová, slovenská výtvarníčka, ilustrátorka a spisovateľka (* 1977)
* 18. marec – Miloslav Vlk, kardinál, emeritný arcibiskup pražský a prímas český (* 1932)
* 19. marec – Roger Pingeon, francúzsky profesionálny cestný cyklistický pretekár (* 1940)
* 20. marec – David Rockefeller, americký bankár, patriarcha rodiny Rockefellerovcov (* 1915)
* 22. marec – Helena Štáchová, česká bábkoherečka, scenáristka, speváčka, dabérka a riaditeľka bábkového Divadla Spejbla a Hurvínka (* 1944)
* 24. marec – Ján Kavan, slovenský architekt, urbanista (* 1934)
* 25. marec – František Gaulieder, slovenský politik (* 1951)
* 25. marec – Teodor Iľjič Ojzerman, ruský marxistický filozof (* 1914)
* 26. marec – Jozef Hrebík, slovenský generál a politik (* 1928)
* 26. marec – Věra Špinarová, česká speváčka (* 1951)
* 29. marec – Alexej Alexejevič Abrikosov, ruský fyzik, nositeľ Nobelovej ceny (* 1928)
* 29. marec – Zdenko Kasáč, slovenský literárny historik (* 1924)
* 30. marec – Ernest Stredňanský, slovenský režisér, držiteľ ceny Emmy (* 1930)

## Referencie
Február 2017

## Udalosti

## Úmrtia
* 5. február – Jaromír Demek, český geograf a geomorfológ (* 1930)
* 8. február – Peter Mansfield, anglický fyzik, nositeľ Nobelovej ceny za fyziológiu alebo medicínu (* 1933)
* 11. február – Jarmila Šuláková, moravská folklórna speváčka (* 1929)
* 11. február – Jozef Zlatňanský, slovenský rímskokatolícky biskup (* 1927)
* 12. február – Al Jarreau, americký džezový spevák (* 1940)
* 12. február – Artemij Prysiažňuk, ukrajinský umelec, monumentalista (* 1947)
* 15. február – Ján Podolák, slovenský etnológ a vysokoškolský pedagóg (* 1926)
* 16. február – Josef Augusta, český hokejista a tréner (* 1946)
* 17. február – Tomislav Ivančić, chorvátsky rímskokatolícky kňaz a spisovateľ (* 1938)
* 17. február – Michael Novak, americký katolícky filozof slovenského pôvodu, novinár, spisovateľ a diplomat (* 1933)
* 17. február – Juraj Švec, slovenský onkológ a univerzitný profesor (* 1938)
* 20. február – Jaroslava Blažková, slovenská prozaička, publicistka a autorka kníh pre deti a mládež (* 1933)
* 20. február – Vitalij Ivanovič Čurkin, sovietsky a ruský diplomat, stály zástupca Ruskej federácie pri OSN (* 1952)
* 21. február – Kenneth Arrow, americký ekonóm, nositeľ Nobelovej ceny (* 1921)
* 22. február – Emil Ľupták, slovenský fotbalový brankár (* 1951)
* 25. február – Bill Paxton, americký herec a režisér (* 1955)
* 28. február – Ján Rojko, slovenský maliar a reštaurátor (* 1939)

## Referencie
Máj 2017

## Udalosti

## Úmrtia
* 2. máj – Wilhelm Totok, nemecký filozof, autor Príručky dejín filozofie (* 1921)
* 9. máj – Robert Miles, taliansky hudobný producent, skladateľ, hudobník a DJ žánrov electronica a trance (* 1969)
* 10. máj – Miriam Rodríguezová Martínezová, mexická ľudskoprávna aktivistka, zakladateľka organizácie Colectivo de Desaparecidos de San Fernando
* 12. máj – Alain Colmerauer, francúzsky informatik, autor logického programovacieho jazyka Prolog (* 1941)
* 12. máj – Mauno Koivisto, fínsky prezident (* 1923)
* 13. máj – Yanko Daučík, španielsky profesionálny futbalista slovenského pôvodu (* 1941)
* 15. máj – Karl Otto Apel, nemecký filozof (* 1922)
* 17. máj – Chris Cornell, americký rockový hudobník, spevák skupiny Soundgarden (* 1964)
* 17. máj – Viktor Vasilievič Gorbatko, sovietsky kozmonaut (* 1934)
* 18. máj – Jacque Fresco, americký multidisciplinárny vedec, filozof a futurológ (* 1916)
* 18. máj – Božena Fuková, slovenská ekonómka a politička pôsobiaca v Česku, známa pre nesúhlas s pobytom sovietskych vojsk v ČSSR (* 1935)
* 19. máj – Ladislav Košťa, slovenský právnik, advokát a politik (* 1929)
* 19. máj – Stanislav Jevgrafovič Petrov, ruský podplukovník Sovietskych vzdušných obranných síl vo výslužbe (* 1939)
* 23. máj – Roger Moore, anglický herec (* 1927)
* 26. máj – Zbigniew Brzezinski, poľsko-americký politológ (* 1928)
* 26. máj – Ivan Stadtrucker, slovenský scenárista, dramaturg, režisér a spisovateľ (* 1935)
* 27. máj – Gregg Allman, americký blues-rockový hudobník, člen The Allman Brothers Band (* 1947)
* 27. máj – Eduard Longauer, slovenský pedagóg a atlét (* 1949)
* 29. máj – Jozef Döme, slovenský profesionálny hráč na bicie nástroje (* 1948)
* 29. máj – Manuel Noriega, panamský diktátor (* 1934)
* 29. máj – Kamil Vyskočil, slovenský výtvarný fotograf (* 1925)
* 31. máj – Jiří Bělohlávek, český dirigent (* 1946)
* 31. máj – Ľubomyr Huzar, ukrajinský gréckokatolícky arcibiskup a kardinál (* 1933)
* 31. máj – Tino Insana, americký herec, producent, scenárista, dabingový herec a komik (* 1948)
* 31. máj – Viera Juríčková, slovenská prekladateľka a redaktorka (* 1938)

## Referencie
Jún 2017

## Udalosti

## Úmrtia
* 5. jún – Anna Jókaiová, maďarská spisovateľka (* 1932)
* 6. jún – Jozef Jankovič, slovenský sochár, maliar, grafik, pedagóg a organizátor aktivít alternatívnej umeleckej scény v období socializmu (* 1937)
* 9. jún – Emil Venkov, slovenský akademický sochár a výtvarník (* 1937)
* 12. jún – Charles Thacker, americký informatik, držiteľ Turingovej ceny (* 1943)
* 15. jún – Olbram Zoubek, český sochár (* 1926)
* 16. jún – Christian Cabrol, francúzsky kardiochirurg a politik (* 1925)
* 16. jún – Helmut Kohl, dlhoročný nemecký kancelár (* 1930)
* 21. jún – Teodor Hlaváč, slovenský kultúrny dejateľ, fyzik, šéfredaktor Katolíckych novín (* 1929)
* 25. jún – Denis McQuail, anglický mediálny teoretik a spisovateľ (* 1935)
* 27. jún – Peter L. Berger, americký sociológ rakúskeho pôvodu (* 1929)
* 27. jún – Michael Nyqvist, švédsky herec (* 1960)
* 29. jún – Klára Dubovicová, slovenská herečka (* 1934)
* 29. jún – Peter Kurhajec, slovenský päťbojár (* 1940)
* 30. jún – Simone Veilová, francúzska politička (* 1927)

## Referencie
Apríl 2017

## Udalosti

## Úmrtia
* 1. apríl – Jevgenij Alexandrovič Jevtušenko, ruský a sovietsky básnik, prozaik, filmár a publicista (* 1932)
* 4. apríl – Giovanni Sartori, taliansko-americký politológ (* 1924)
* 6. apríl – Libuše Havelková, česká herečka (* 1924)
* 7. apríl – Anton Frolo, slovenský hádzanár (* 1934)
* 8. apríl – Georgij Michajlovič Grečko, ruský kozmonaut (* 1931)
* 12. apríl – Zora Bachnárová, slovenská režisérka a hlásateľka (* 1925)
* 15. apríl – Allan Holdsworth, anglický jazz-rockový gitarista a skladateľ (* 1946)
* 18. apríl – Augustin Bubník, český hokejista, tréner a politik (* 1928)
* 20. apríl – Magdalena Abakanowiczová, poľská sochárka (* 1930)
* 20. apríl – Ján Olejník, slovenský etnograf pedagóg, múzejný pracovník, publicista (* 1921)
* 22. apríl – Hubert Dreyfus, americký filozof a univerzitný profesor (* 1929)
* 25. apríl – Peter Kothaj, slovenský lekár-chirurg (* 1951)
* 26. apríl – Jonathan Demme, americký režisér (* 1944)
* 30. apríl – Ueli Steck, švajčiarsky horolezec (* 1976)
* 30. apríl – Michal Šmajda, rusínsky spisovateľ, ktorý žil na východnom Slovensku (* 1920)

## Referencie
Júl 2017

## Udalosti

## Úmrtia
* 2. júl – Ivan Baník, slovenský fyzik a vysokoškolský pedagóg (* 1936)
* 3. júl – Paolo Villaggio, taliansky herec (* 1932)
* 5. júl – Steven Tyler, americký hudobník, spevák a líder hardrockovej kapely Aerosmith (* 1948)
* 13. júl – Charles Bachman, americký informatik a softvérový inžinier (* 1924)
* 13. júl – Liou Siao-po, čínsky literárny kritik, historik, aktivista za ľudské práva a politický väzeň (* 1955)
* 14. júl – Marjam Mírzácháníová, iránska matematička, prvá nositeľka Fieldsovej medaile (* 1977)
* 15. júl – Martin Landau, americký herec (* 1928)
* 20. júl – Chester Bennington, americký spevák, frontman skupiny Linkin Park (* 1976)
* 21. júl – Peter Doohan, austrálsky tenista (* 1961)
* 21. júl – John Heard, americký herec, známy ako Peter McCallister z filmovej série Sám Doma (* 1946)
* 22. júl – Štefan Nosáľ, slovenský folklorista, choreograf, režisér a pedagóg, umelecký vedúci súboru Lúčnica (* 1927)
* 22. júl – František Ševčík, český hokejista (* 1942)
* 24. júl – Igor Samotný, slovenský futbalista (* 1960)
* 27. júl – Sam Shepard, americký dramatik, spisovateľ, hudobník, scenárista, herec a režisér (* 1943)
* 28. júl – Ľudmila Ivanovna Černychová, ruská astronómka (* 1935)
* 31. júl – Jeanne Moreauová, francúzska herečka (* 1928)

## Referencie
August 2017

## Udalosti

## Úmrtia
* 1. august – Jérôme Golmard, francúzsky tenista (* 1973)
* 1. august – Ladislav Hyža, slovenský režisér a dramatik (* 1941)
* 1. august – Branislav Vargic, slovenský zbormajster, dramaturg a korepetítor (* 1939)
* 3. august – Ladislav Čisárik, slovenský maliar, grafický dizajnér a herold (* 1953)
* 3. august – Robert Hardy, britský herec (* 1925)
* 3. august – Pavel Kantorek, český fyzik, prírodovedec, humorista a karikaturista (* 1942)
* 5. august – Otto Geyer, slovenský filmový a televízny kameraman (* 1940)
* 6. august – Betty Cuthbertová, austrálska atlétka (* 1938)
* 6. august – Ernst Zündel, nemecký neonacistický publicista, spochybňujúci holokaust (* 1939)
* 7. august – Jaroslav Klemeš, československý generálporučík slovenského pôvodu, výsadkár a veterán západného odboja (* 1922)
* 8. august – Glen Campbell, americký country hudobník (* 1936)
* 9. august – Marián Varga, slovenský hudobník a skladateľ (* 1947)
* 10. august – Eliáš Galajda, slovenský spisovateľ (* 1931)
* 14. august – Rozália Danková, slovenská rehoľná sestra (* 1920)
* 16. august – Osvald Zahradník, slovenský dramatik (* 1932)
* 19. august – Janusz Głowacki, poľský prozaik a dramatik (* 1938)
* 20. august – Jerry Lewis, americký komik (* 1926)
* 22. august – John Abercrombie, americký džezový gitarista (* 1944)
* 23. august – Vadim Georgijevič Vizing, ukrajinský matematik (* 1937)
* 26. august – Štefan Janák, slovenský publicista a rozhlasový redaktor, víťaz viacerých novinárskych súťaží (* 1949)
* 28. august – Mireille Darcová, francúzska herečka a režisérka (* 1938)
* 28. august – Jozef Nodžák, slovenský herec a detský zabávač (* 1946)
* 29. august – Ján Guráň, slovenský umelecký maliar (* 1960)
* 30. august – Marjorie Boultonová, anglická profesorka, poetka, spisovateľka a esperantistka (* 1924)
* 31. august – Vladimír Balco, slovenský režisér, dokumentarista, scenárista a vysokoškolský pedagóg (* 1949)

## Referencie
September 2017

## Udalosti

## Úmrtia
* 1. september – Vladimír Brabec, český herec a dabér (* 1934)
* 1. september – Štefan Vrablec, slovenský rímskokatolícky biskup, redaktor a spisovateľ (* 1925)
* 3. september – John Ashbery, americký básnik, kritik a redaktor (* 1927)
* 5. september – Nicolaas Bloembergen, holandsko-americký fyzik, nositeľ Nobelovej ceny (* 1920)
* 8. september – Don Williams, americký country hudobník, člen Grand Ole Opry (* 1939)
* 15. september – Harry Dean Stanton, americký herec (* 1926)
* 16. september – Petr Šabach, český spisovateľ (* 1951)
* 19. september – Jake LaMotta, americký boxer (* 1922)
* 21. september – Liliane Bettencourtová, francúzska podnikateľka, majiteľka kozmetickej firmy *L´Oreál* (* 1922)
* 25. september – Jan Tříska, český herec (* 1936)
* 26. september – Květa Fialová, česká herečka (* 1929)
* 27. september – Hugh Hefner, americký vydavateľ, zakladateľ magazínu *Playboy* (* 1926)
* 27. september – Zuzana Růžičková, česká klaviristka, čembalistka a hudobná pedagogička, manželka hudobného skladateľa Viktora Kalabisa (* 1927)
* 30. september – Vladimir Alexandrovič Vojevodskij, ruský matematik, nositeľ Fieldsovej medaily (* 1966)

## Referencie
November 2017

## Udalosti

## Úmrtia
* 1. november – Ľudovít Jendreják, slovenský architekt a zaslúžilý umelec (* 1929)
* 3. november – Richard Blech, slovenský filmový kritik, historik, pedagóg a encyklopedista (* 1930)
* 3. november – Václav Riedlbauch, český hudobný skladateľ, pedagóg a manažér (* 1947)
* 4. november – Norbert Beňuška, slovenský agronóm (* 1939)
* 5. november – Mikuláš Fehér, slovenský dramaturg, režisér a scenárista (* 1942)
* 5. november – Walery Pisarek, poľský jazykovedec a sociolingvista, špecialista v oblasti masovej komunikácie (* 1931)
* 5. november – Dionatan do Nascimento Teixeira, brazílsko-slovenský futbalista (* 1992)
* 6. november – Richard Francis Gordon, americký astronaut (* 1929)
* 7. november – Karel Štědrý, český spevák, herec a moderátor (* 1937)
* 16. november – Wabi Daněk, český folkový pesničkár (* 1947)
* 18. november – Ben Riley, americký džezový bubeník (* 1933)
* 18. november – Pancho Segura, ekvádorsko-americký tenista (* 1921)
* 18. november – Malcolm Young, škótsko-austrálsky gitarista, spevák a skladateľ (* 1953)
* 19. november – Gejza Benkő, slovenský divadelný a filmový herec maďarskej národnosti (* 1969)
* 19. november – Charles Manson, americký zločinec (* 1934)
* 19. november – Jana Novotná, česká tenistka (* 1968)
* 19. november – Vladimír Petrík, slovenský literárny kritik a historik (* 1929)
* 19. november – Della Reese, americká speváčka a herečka (* 1931)
* 22. november – George Avakian, americký hudobný producent (* 1919)
* 22. november – Dmitrij Chvorostovskij, ruský operný spevák, barytonista (* 1962)
* 23. november – Božena Mačingová, slovenská spisovateľka, autorka literatúry pre deti a mládež (* 1922)
* 26. november – Titus Kolník, slovenský archeológ (* 1932)
* 28. november – Zdeněk Šreiner, český futbalista (* 1954)
* 29. november – Jerry Fodor, americký filozof a kognitívny vedec (* 1935)
* 29. november – Tomáš Ježek, český ekonóm a politik (* 1940)
* 29. november – Jozef Matúš, slovenský vysokoškolský pedagóg, dekan Fakulty masmediálnej komunikácie Univerzity sv (* 1940)
* 29. november – Ján Strausz, slovenský futbalista (* 1942)

## Referencie
Október 2017

## Udalosti

## Úmrtia
* 1. október – Arthur Janov, americký psychológ (* 1924)
* 2. október – Tom Petty, americký rockový hudobník, člen skupín Tom Petty and the Heartbreakers a Traveling Wilburys (* 1950)
* 3. október – Džalál Tálabání, kurdský iracký politik, v rokoch 20052014 prezident Iraku (* 1933)
* 4. október – Vladimír Renčín, český kresliar a karikaturista (* 1941)
* 5. október – Armin Delong, český fyzik (* 1925)
* 9. október – Jean Rochefort, francúzsky herec (* 1930)
* 13. október – Václav Černík, slovenský filozof českého pôvodu (* 1931)
* 14. október – Richard Adam, český swingový spevák (* 1930)
* 15. október – Jozef Jablonský, slovenský geológ, sedimentológ a univerzitný pedagóg (* 1938)
* 15. október – Peter Vajda, slovenský podnikateľ, spoluzakladateľ denníka SME (* 1947)
* 17. október – Danielle Darrieuxová, franúska herečka a spevíka (* 1917)
* 22. október – Marína Čeretková-Gállová, slovenská spisovateľka (* 1931)
* 22. október – Emil Krapka, slovenský rímskokatolícky jezuitský kňaz a teológ (* 1925)
* 22. október – Paul Joseph Weitz, americký vojenský letec a astronaut (* 1932)
* 26. október – Fats Domino, americký R&B, rock and rollový pianista a spevák (* 1928)
* 29. október – Piotr Szczęsny, poľský chemik a člen Mensa, ktorý sa upálil na protest proti politike vládnej strany PiS (* 1963)

## Referencie
December 2017

## Udalosti

## Úmrtia
* 3. december – Juraj Lehotský, slovenský džezový trubkár (* 1940)
* 4. december – Manuel Marín, španielsky politik (* 1949)
* 4. december – Alí Abdalláh Sálih, jemenský politik a generál (* 1942)
* 5. december – Michal I., posledný rumunský kráľ (* 1921)
* 6. december – Johnny Hallyday, francúzsky spevák a herec (* 1943)
* 14. december – Jarmila Čihánková, česká výtvarníčka pôsobiaca na Slovensku (* 1925)
* 14. december – Jü Kuang-čung, taiwanský básnik, prozaik, esejista, literárny kritik, prekladateľ a univerzitný pedagóg (* 1928)
* 14. december – Ivan Pišút, slovenský prírodovedec, lichenológ, autor a ilustrátor lichenologických publikácií (* 1935)
* 15. december – Pavol Mauréry, slovenský operný spevák (* 1935)
* 18. december – Josef Pešice, český futbalista a tréner (* 1950)
* 20. december – Rajko Doleček, český lekár (* 1925)
* 20. december – Bernard Francis Law, americký rímskokatolícky kardinál (* 1931)
* 20. december – Pavel Schwarz, slovenský herec, moderátor, publicista a manažér v oblasti kultúry a umenia (* 1947)
* 21. december – Bruce McCandless, americký dôstojník a astronaut (* 1937)

## Referencie
Živý terč

**Živý terč** môže byť:

* americký akčný film z roku 1993, réžia John Woo (orig. názov *Hard Target*), pozri Živý terč (film)
* kniha amerického spisovateľa Toma Clancyho z roku 2011 (orig. názov *Locked On*), pozri Živý terč (kniha)
Šepkár v hľadišti

**Šepkár v hľadišti** bol časopis, ktorý vychádzal na Slovensku po prvej svetovej vojne.

Bol to divadelný časopis, ktorý vychádzal v Bratislave raz týždenne. Bol to informačný bulletin Slovenského národného divadla v Bratislave.

## Redaktor a vydavateľ
* redaktor: Jaroslav Hanka
* vydavateľ: Slovenské národné divadlo

## Periodicita
* roč. I - 1921-1922 - 27 čísiel - po 8-16 strán

## Časopis v elektronickej podobe
* Šepkár v hľadišti - dostupné v Digitálnej knižnici UKB

## Zdroje
* ŠEPKÁR V HĽADIŠTI. In: *Bibliografia slovenských a inorečových novín a časopisov z rokov 1919 - 1938.* Zost. Kipsová et al. Martin : Matica slovenská, 1968. 1074 s.

Kategória:Týždenníky na Slovensku
Kategória:Slovenské národné divadlo
Tatranský Slovák

**Tatranský Slovák** bol týždenník, ktorý vychádzal v Ružomberku v 30-tych rokoch 20. storočia.

## Tatranský Slovák a jeho podnázvy
* Týždenník slovenskej ľudovej strany
* od augusta 1933 Týždenník Hlinkovej slovenskej ľudovej strany

## Redaktori a vydavatelia
* zodpovedný redaktor: Anton Hajdócy
* majiteľ a vydavateľ: Andrej Hlinka
* týždenník tlačil Lev, kníhtlačiarsky a nakladateľksý spolok, účast. spoločnosť

## Periodicita
* 1931 - roč. I. - 17 čísiel - po 4-6 strán
* 1932 - roč. II. - 52 č. - po 4-6 s.
* 1933 - roč. III. - 41 č. - po 4-6 s.
* 1935 - roč. IV. - 12 č. - po 4 s.

## Noviny v elektronickej podobe
* Tatranský Slovák - dostupné v Digitálnej knižnici UKB

## Zdroje
* TATRANSKÝ SLOVÁK. In: *Bibliografia slovenských a inorečových novín a časopisov z rokov 1919 - 1938.* Zost. Kipsová et al. Martin : Matica slovenská, 1968. 1074 s.

Kategória:Týždenníky na Slovensku
Úradné noviny

**Úradné noviny** boli noviny, ktoré vychádzali na Slovensku od roku 1919 do roku 1945.

Úradné noviny vychádzali najprv v Žiline, neskôr v Bratislave raz za týždeň vždy s pondelňajším dátumom. Noviny sa tlačili v Bratislave, Ružomberku, Prahe. V rokoch 1922 až 1924 mal prílohu s názvom *Príloha Úradných novín*.

## Obsahové zameranie novín
Noviny obsahujú rôzne vyhlášky, oznámenia o voľných pracovných miestach na úradoch (vtedy: súbeh), zatykače, predvolania k súdu, rôzne oznamy inštitucionálno-právneho charakteru, pozvánky na valné zhromaždenia, ohlásenie stanného práva alebo nariadenia ministrov vlády Československej republiky, (napr. o úprave obchodu s kukuricou, o ochrane prenájomníkov, o zmenkách a obchodných poukážkach a i.).

## Redaktor a vydavateľ
* zodpovedný redaktor: Dušan Porubský, František Kaláč
* redaktor: Šimon Roháček
* vydavateľ Vavro Šrobár, Ivan Dérer, Martin Mičura, Jozef Kállay, Prezídium ministerskej rady

## Periodicita
* 1919 - roč. I. - 40 čísiel - po 8-62 strán
* 1920 - roč. II. - 42 č. - po 11-24 s.
* 1921 - roč. III. - 52 č. - po 4-12 s.
* 1922 - roč. IV. - 53 č. - po 8-16 s.
* 1923 - roč. V. - 51 č. - 992+420 s.
* 1924 - roč. VI. - 52 č. - 678+474 s.
* 1925 - roč. VII. - 52 č. - po 16-32 s.
* ...
* 1930 - roč. XII. - 52 č. - 24-40 s.
* ...
* 1935 - roč. XVII. - 52 č. - 24-52 s.
* 1936 - roč. XVIII. - 52 č. - 20-56 s.
* 1937 - roč. XIX. - 52 č. - 24-48 s.
* 1938 - roč. XX. - 72 č. - po 12-48 s.

## Noviny v elektronickej podobe
* Úradné noviny - dostupné v Digitálnej knižnici UKB

## Zdroje
* ÚRADNÉ NOVINY. In: *Bibliografia slovenských a inorečových novín a časopisov z rokov 1919 - 1938.* Zost. Kipsová et al. Martin : Matica slovenská, 1968. 1074 s.

Kategória:Týždenníky na Slovensku
Slovák Pondelník

**Slovák Pondelník** bol politický týždenník, ktorý vychádzal na Slovensku počas 2. svetovej vojny.

Týždenník vychádzal v Bratislave vždy v pondelok.

## Redaktor a vydavateľ
* zodpovedný redaktor a hlavný redaktor: Aladár Kočiš, neskôr Jozef Paučo
* majiteľ a vydavateľ: Slovák, novinová a naklad. úč. spol.

## Periodicita
* začal vychádzať od 14. augusta 1939
* 1939 - roč. I. - 19 čísiel - po 4 s.
* 1940 - roč. II. - 50 čísiel - po 4 s.
* 1941 - roč. III. - 48 čísiel - po 4 s.
* 1942 - roč. IV. - 49 čísiel - po 4 s.
* 1943 - roč. V. - 48 čísiel - po 4 s.
* 1944 - roč. VI. - 34 čísiel - po 4 s. - vychádza do 28. augusta 1944

## Noviny v elektronickej podobe
* Slovák Pondelník - dostupné v Digitálnej knižnici UKB

## Pozri aj
* Slovák (noviny)

## Zdroj
* 

Kategória:Týždenníky na Slovensku
Tisůvka

**Tisůvka** je vrchol v pohorí Žďárské vrchy. Nachádza sa 1 km západne od osady Cikháj a 6 km juhozápadne od vrchu Devět skal.

Prírodnú pamiatku tvorí rulová skala, na skalnej hradbe, na chrbáte Tisůvky. Okolité balvanité sutiny sú pozostatkom procesov intenzívneho mrazového zvetrávania hornín v starších štvrtohorách.

## Turistika
Skalný útvar je turisticky sprístupnený a je tam zriadená zastávka náučného chodníka ochrany prírody *Žákova hora*. Horolezeckú činnosť je možné vykonávať na vyznačených úsekoch v dobe od 1. júla do 28. februára.

## Referencie


## Pozri aj
* Zoznam chránených území v okrese Žďár nad Sázavou

## Iné projekty

## Externé odkazy
* Na stránke geologické lokality.cz
* BioLib.cz
* Kultúrne a prírodné dedičstvo Kraja Vysočina 
* Tisůvka na Ochranaprirody.cz

## Zdroj

Kategória:Chránené územia v okrese Žďár nad Sázavou
Kategória:Skalné útvary na Českomoravskej vrchovine
Kategória:Chránená krajinná oblasť Žďárské vrchy
Kategória:Hornosvratecká vrchovina
Kategória:Horolezecké lokality v Česku
Sklárska pracovná pospolitosť

**Sklárska pracovná pospolitosť** bol závodný mesačník, ktorý vychádzal v Trenčíne počas druhej svetovej vojny.

Časopis bol mesačným informačným obežníkom závodu Slovenských sklených hutí predtým J. Schreibera a synovci úč. spol. - Lednické Rovne. Časopis tlačil V. Čelko. (Závod Slov. sklených hutí dnes existuje pod názvom Rona.)

Noviny mali charakter inštitucionálnej korešpondencie - teda boli sprostredkovateľom medzi vedením závodu a zamestnancami. Obsahovali nariadenia, informácie o čerpaní dovoleniek, o výške mzdy, o daniach a daňových odvodoch, o personálnych otázkach závodu (aj jubileá a úmrtia, sobáše, narodené deti), o pracovnej disciplíne a i., ale i zopár riadkov humoru. Prinášal aj informácie z profesie z histórie (napr. článok Aké povinnosti mal šmelciar?)

## Periodicita
* 1944 - I. roč. - 5 čísiel - zanikol tohto roku

## Noviny v elektronickej podobe
* Sklárska pracovná pospolitosť - dostupné v Digitálnej knižnici UKB

## Zdroje
* 

Kategória:Mesačníky na Slovensku
Autorita (knihovníctvo)

**Autorita** v knižničnej terminológii označuje overený a unifikovaný selekčný údaj (heslo), ktorý popisuje dokumenty a slúži k ich vyhľadávaniu v knižničných katalógoch.

## Delenie
Autority sa delia na menné (mená osôb, rodín a rodov, názvy akcií a korporácií a pod.) a vecné (vecné témy, geografické termíny, formy a žánre, chronologické termíny a pod.). Autority, resp. *Autoritatívne záznamy* sú sústredené v databázach, tzv. *Súboroch autorít*, väčšinou ako súčasť knižničného katalógu. Hlavným a najdôležitejším prvkom autoritatívneho záznamu je *hlavička*, tj. tá podoba slovného vyjadrenia pre daný pojem, ktorá bola zvolená ako preferovaná. Autoritatívne záznamy ďalej môžu obsahovať *[[Odkaz|odkazy]]* na iné formy hlavičky (napr. pseudonymy osôb, synonymá a pod.) a poznámky (napr. stručné biografické údaje o osobe a pod.).

## Externé odkazy
* Portál Národnej autority ČR
* Databáza národných autorít Národnej knižnice Českej republiky
* Súbor autorítheslo v Českej terminologickej databáze knihovníctva a informačnej vedy

Kategória:Metadáta
Kategória:Knižničná a informačná veda
Milhouse Van Houten

**Milhouse Mussolini Van Houten**, známy predovšetkým len ako **Milhouse**, je fiktívna postava z amerického animovaného seriálu Simpsonovci. Hlas mu prepožičala Pamela Hayden (v českom znení Pavel Tesař a Libor Terš v prvých dvoch sériách Aleš Procházka).

Je to najlepší priateľ Barta Simpsona. Je zamilovaný do Bartovej sestry Lisy Simpsonovej.

## Výzor
Milhouse má červené okuliare a veľký nos. Nosí červené krátke nohavice a svetloružové tričko. Má modré vlasy.

## Rodina
Milhouse má otca Kirka Van Houtena, mamu Luann Van Houtenovú, strýka Norberta Van Houtena (v seriáli sa objavil len raz) a sesternicu Anniku Van Houtenovú, ktorá je z Holandska a má 18 rokov (taktiež sa v seriáli objavila len raz).

Kategória:Postavy v Simpsonovcoch
Světnovské údolí

**Světnovské údolí** je prírodná pamiatka ev. č. 819 neďaleko obce Světnov v okrese Žďár nad Sázavou v nadmorskej výške 620 – 640 metrov. Oblasť spravuje AOPK CHKO Žďárské vrchy.

## Ochrana
Predmetom ochrany je alúvium meandrujúceho Sklenského potoka, ktorý je prítokom Stržského potoka.

## Referencie


## Pozri aj
* Zoznam chránených území v okrese Žďár nad Sázavou

## Externé odkazy

* BioLib.cz
* Kultúrne a prírodné dedičstvo Kraja Vysočina 
* Světnovské údolí na Ochranaprirody.cz 

## Zdroj

Kategória:Chránené územia v okrese Žďár nad Sázavou
Kategória:Chránená krajinná oblasť Žďárské vrchy
Kategória:Hornosvratecká vrchovina
Kategória:Doliny v Česku
Kategória:Povodie Sázavy
LG Prada 3.0

náhľad|LG Prada 3.0

**LG Prada 3.0** je androidový smartfón, ktorý vyrábala spoločnosť LG Electronics. Predstavený bol v decembri 2011 a uvedený v januári 2012.

Obsahuje LCD displej s uhlopriečkou 4,3 palcov s rozlíšením 480 x 800 bodov s bodovou hustotou 217 ppi a operačný systém Android 2.3.7 aktualizovateľný na 4.0.

Používal čipset TI OMAP 4430 s procesorom Dual-core 1,0 GHz Cortex-A9 a grafickým procesorom PowerVR SGX540. Kapacita úložiska bola 8 GB, rozšíriteľná microSD kartou a kapacita RAM 1 GB. Primárna kamera mala 8 MP, sekundárna 1,3 MP.

Batéria bola odnímateľná Li-Ion s kapacitou 1540 mAh.

## Referencie

## Zdroj
* gsmarena

Kategória:Mobilné telefóny LG
LG G Stylo

**LG G Stylo** je androidový phablet, ktorý vyrába spoločnosť LG Electronics. Predstavený a uvedený bol v máji 2015.

Obsahuje dotykový LCD displej s uhlopriečkou 5,7 palcov a rozlíšením 720 x 1280 bodov s bodovou hustotou 258 ppi a operačný systém Android 5.0 aktualizovateľný na 6.0.

Ako čipset sa používa Qualcomm MSM8916 Snapdragon 410 s procesorom Quad-core 1,2 GHz Cortex-A53 a grafickým procesorom Adreno 306. Kapacita vnútorného úložiska je 8 GB, pričom je možné ju rozšíriť microSD kartou do 32 GB a kapacita pamäte RAM je 1 GB. 

Primárna kamera má 8 MP, sekundárna 5 MP. Batéria je odnímateľná typu Li-Ion s kapacitou 3000 mAh.

## Referencie

## Zdroj
* gsmarena

Kategória:Mobilné telefóny LG
LG Prada

**LG Prada** je názov viacerých mobilných telefónov od spoločnosti LG Electronics:
* LG KE850 Prada
* LG KF900 Prada
* LG Prada 3.0
LG K3

**LG K3** je androidový smartfón, ktorý vyrába spoločnosť LG Electronics. Predstavený bol v auguste a uvedený v septembri 2016.

Obsahuje LCD displej s uhlopriečkou 4,5 palcov a rozlíšením 480 x 854 bodov s bodovou hustotou 218 ppi a operačný systém Android 6.0. 

Používa čipset v závislosti od verzie buď Mediatek MT6737M alebo Qualcomm MSM8909 Snapdragon 210 a procesor Quad-core 1,1 GHz Cortex-A53 alebo Quad-core 1,1 GHz Cortex-A7 s grafickým procesorom Mali-T720MP2 alebo Adreno 304.

Vnútorné úložisko má kapacitu 8 GB a je rozšíriteľné microSD kartou do 32 GB a pamäť RAM je 1 GB. Primárna kamera má 5 MP a sekundárna VGA rozlíšenie.

## Referencie

## Zdroj
* gsmarena

Kategória:Mobilné telefóny LG
LG K5

**LG K5** je androidový smartfón, ktorý vyrába spoločnosť LG Electronics. Predstavený bol v marci a uvedený v júni 2016.

Obsahuje LCD displej s uhlopriečkou 5,0 palcov s rozlíšením 480 x 854 bodov s bodovou hustotou 196 ppi a operačný systém Android 5.1.1.

Systém na čipe použitý v telefóne je Mediatek MT6582 s procesorom Quad-core 1,3 GHz Cortex-A7 a grafickým procesorom Mali-400MP2. Kapacita vnútorného úložiska je 8 GB rozšíriteľná microSD kartou do 32 GB a pamäť RAM je 1 GB.

Primárna kamera má 8 MP, sekundárna má rozlíšenie 2 MP. Batéria použitá v mobile je odnímateľná typu Li-Ion s kapacitou 1900 mAh.

## Referencie

## Zdroj
* gsmarena

Kategória:Mobilné telefóny LG
LG Viper

**LG Viper 4G LTE LS840** je androidový smartfón, ktorý vyrábala spoločnosť LG Electronics. Predstavený bol v januári a uvedený v apríli 2012.

Obsahuje LCD displej s uhlopriečkou 4,0 palcov s rozlíšením 480 x 800 bodov s bodovou hustotou 233 ppi a operačný systém Android 2.3.

Systém na čipe obsahuje procesor Dual-core 1,2 GHz a grafický procesor Adreno 220. Kapacita vnútornej pamäte je 4 GB, ktorá je rozšíriteľná microSD kartou a pamäť RAM je 1 GB. 

Primárna kamera má rozlíšenie 5 MP, sekundárna má VGA rozlíšenie. Batéria je odnímateľná typu Li-Ion s kapacitou 1700 mAh.

## Referencie

## Zdroj
* gsmarena

Kategória:Mobilné telefóny LG
LG G Vista

**LG G Vista** je androidový phablet, ktorý vyrábala spoločnosť LG Electronics. Predstavený a uvedený bol v auguste 2014.

Obsahuje LCD displej s uhlopriečkou 5,7 palcov s rozlíšením 720 x 1280 bodov s bodovou hustotou 258 ppi a operačný systém Android 4.4.2. 

Systém na čipe je typu Qualcomm Snapdragon 400 s procesorom Quad-core 1,2 GHz a grafickým procesorom Adreno 305. Kapacita úložiska je 8 GB rozšíriteľná microSD kartou do 32 GB a pamäť RAM je 1,5 GB.

Primárna kamera má 8 MP, zatiaľ čo sekundárna 1,3 MP. Batéria je odnímateľná typu Li-Ion a má kapacitu 3200 mAh.

## Referencie

## Zdroj
* gsmarena

Kategória:Mobilné telefóny LG
Jenő Kalmár

**Jenő Kalmár** alebo **Eugen Kalmár** (* 28. december 1873, Csernely† 21. október 1937, Bratislava) bol maďarský výskumník Afriky, etnografický zberateľ.

## Životopis
Ukončil vojenskú akadémiu a stal sa inžinierom. Po určitú dobu žil a pôsobil v Berlíne. Bol predsedom Berlínskeho združenia Maďarov, neskôr, od roku 1899 bol zamestnancom spoločnosti *Gesellschaft für Südkamerun* (Spoločnosť Južného Kamerunu). Vďaka tejto funkcii sa dostal do Kamerunu, kde mal za úlohu skúmať a mapovať Zadný Kamerun a vyhľadať možnosti k založeniu obchodných pobočiek.

Hlavným vývozným artiklom Kamerunu bol v tom čase kaučuk a slonovina. Úlohou bolo zorganizovať vývoz týchto surovín. S prerušeniami strávil v Afrike spolu 12 rokov, počas tejto doby sa zaoberal aj etnografickou zberateľskou a kartografickou činnosťou. Listy z Afriky písané rodine vnímavo opisujú jeho tamojší život, zvyky domorodcov a ich vzájomné boje ako aj boj proti Európanom, ktorý priniesol veľa obetí. Neskôr sa stal generálnym riaditeľom Južno kamerunskej akciovej spoločnosti.

Po návrate domov v roku 1912 robil prednášky o zážitkoch a skúsenostiach pre rôzne odborné spoločnosti, medzi ďalšími pre Maďarskú geografickú spoločnosť, Etnografickú spoločnosť a pre Obchodné združenie Subotice. Časť prednášok vyšla aj v tlači, v Buletíne maďarského etnografického múzea (1913) a v zošitoch publikujúcich texty valného zhromaždenia Ľudovej akadémie Erzsébet (1911 a 1913).

Maďarské etnografické múzeum obohatil s hodnotnou, viac než 200 kusovou zbierkou z Kamerunu, niekoľko vlastnoručných náčrtov máp, cestopisov a materiál prednášok uchováva Maďarské geografické múzeum. Zúčastnil sa prvej svetovej vojny, ako dôstojník (kapitán) v zálohe, kde bol vážne zranený a neskôr dostal prestížne vyznamenanie. Niektoré svoje zážitky z vojny aj publikoval. Po vojne sa usadil v Bratislave, kde si založil rodinu. Zomrel v roku 1937.
 
## Publikácie
* Kalmár Jenő: *Élményeim a legsötétebb Afrikában.* (Moje zážitky z najtmavšej Afriky). Ľudová akadémia Erzsébet, 1910-1911. VIII. Valné zhromaždenie 27-28. mája 1911., str. 23-26.
* Kalmár Jenő: *Délkameruni élményeimből.* (Zážitky z Južného Kamerunu). Hlásenie z článku "Erzsébet Népakadémia a Magyar Nép Közművelődési Csarnoka" X. a XI. Valné zhromaždenie 31. mája 1913. str. 32-52.
* Kalmár Jenő: *Kameruni néger népszokások.* (Ľudové zvyky kamerunských černochov). Spravodaj Maďarského Etnografického múzea ročník XIV. 3-4 zošit, str. 311-331.

## Zdroje
* Gerő Katalin: *Életem.* (Môj Život). Singer a Wolfner, Budapešť, 1929.(Autorka bola švagriná Jenőho Kalmára a v knihe píše o J.K.)
* dr. Kubassek János: *Afrika története és földrajza.* (Dejiny a zemepis Afriky). Vydavateľstvo Műszaki Könyvkiadó, Budapešť
* Fél Edit: *Nekrológ* (Nekrológ o Jenőovi Kalmárovi). Spravodaj etnografického múzea, XXIX. ročník, 1937. Vydalo Maďarské historické múzeum, Budapešť, 1938, str. 494.

Kategória:Maďarskí etnografi
Kategória:Maďarskí cestovatelia
LG G Vista 2

náhľad|LG G Vista 2

**LG G Vista 2** je androidový smartfón, ktorý vyrába spoločnosť LG Electronics. Predstavený bol v októbri a uvedený v novembri 2015.

Obsahuje LCD displej s uhlopriečkou 5,7 palcov s rozlíšením 1080 x 1920 bodov s bodovou hustotou 386 ppi a operačný systém Android 5.1.

Používa čipset Qualcomm MSM8952 Snapdragon 617 s procesorom Octa-core (4x1,5 GHz Cortex-A53 & 4x1,0 GHz Cortex-A53) a grafickým procesorom Adreno 405. Kapacita úložiska je 16 GB rozšíriteľná microSD kartou do 32 GB a 2 GB RAM. 

Fotoaparát má rozlíšenie 13 MP, sekundárna kamera má 5 MP. Batéria je vymeniteľná typu Li-Ion s kapacitou 3000 mAh.

## Referencie

## Zdroj
* gsmarena

Kategória:Mobilné telefóny LG